[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Angolo: retaj platformoj por konservi lingvojn de la angolanoj"}, {"text_idx": "#000005", "text": "[C\u0302iuj ligiloj kondukas al portugallingvaj pag\u0302oj, krom se alie notite.]"}, {"text_idx": "#000006", "text": "\u201cMeznombre, po unu lingvo malaperas en c\u0302iu dua semajno, kaj Afriko estas la plej minacata kontinento\u201d, skribis la verkisto Jose\u0301 Eduardo Agualusa [angle] en 2011 en sia artikolo pri la evoluado de lingvoj en Angolo. Tamen dum la pasinta jaro pkuraj interretaj platformoj estis kreitaj kun la celo protekti la naciajn lingvojn de Angolo."}, {"text_idx": "#000007", "text": "Angolo estas plurlingva lando [angle] kun ses afrikaj lingvoj agnoskitaj kiel naciaj lingvoj krom la portugala kiel la oficiala lingvo. Krom tio, oni kalkulas 37 lingvojn kaj 50 dialektojn uzatajn en la lando. Je la fino de oktobro 2013, la blogo de Ci\u0301rculo Angolano Intelectual (Angola Intelektula Rondo) raportis, ke 30 procentoj de la angola log\u0302antaro (preskau\u0306 8,5 milionoj da angolanoj) \u201cparolas nur naciajn lingvojn, kiuj rolas en neniu eduka au\u0306 socia programo\u201d, aldonante, ke:"}, {"text_idx": "#000008", "text": "isto e\u0301 mais um dos factores que gera exclusa\u0303o social."}, {"text_idx": "#000010", "text": "En artikolo [PDF] de Agualusa, eldonita de Casa das A\u0301fricas, Kultura Instituto pri Trejnado kaj Studado pri Afrikaj Socioj en San-Pau\u0306lo, la premiita verkisto konsideras \u201cproponon por paco\u201d por la kunekzistado de la naciaj lingvoj kun la portugala lingvo (\u201cgepatra lingvo kontrau\u0306 duonpatrina lingvo\u201d) kaj starigas la demandon:"}, {"text_idx": "#000011", "text": "Porque\u0302 que e\u0301 que em Angola, pai\u0301s de muitas li\u0301nguas, os escritores apenas utilizam o portugue\u0302s?"}, {"text_idx": "#000012", "text": "Kial en Angolo, lando de multaj lingvoj, verkistoj uzas nur la portugalan?"}, {"text_idx": "#000013", "text": "En provo kontrau\u0306stari la fenomenon, diversaj enretaj iniciatoj estis kreitaj dum 2013 fare de junuloj, kiuj rigardas la novajn teknologiojn kiel ilon por la antau\u0306enigo kaj protektado de naciaj lingvoj."}, {"text_idx": "#000014", "text": "Kvin vortoj por demandi en la kimbunda lingvo, kompleze de la fejsbuka pag\u0302o de Evalina."}, {"text_idx": "#000015", "text": "Unu projekto, ankorau\u0306 en sia komenca fazo, kiu celas antau\u0306enigi lernadon de la angolaj naciaj lingvoj en tute nova maniero, senpaga kaj alirebla de c\u0302iuj kun aliro al Interreto, estas Evalina."}, {"text_idx": "#000016", "text": "G\u0302i estis kreita en majo 2013 fare de Joel Epalanga, estro de IT-projekto en la telekomunika sektoro. La c\u0302efa motivo por la kreo de la platformo estis la observo, ke multaj junuloj alfrontas brec\u0302on rilate al la naciaj lingvoj. La propono estis klarigita en intervjuo en la gazeto Jovens da Banda:"}, {"text_idx": "#000017", "text": "[para que] os jovens, que hoje em dia gastam boa parte do seu tempo livre na internet, pudessem dedicar algumas horas para aprender um pouco a (sua) li\u0301ngua nacional de prefere\u0302ncia."}, {"text_idx": "#000018", "text": "[por ke] junuloj, kiuj hodiau\u0306 pasigas grandan parton de sia libertempo en la interreto, povu dedic\u0302i kelkajn horojn al lernado de (sia) preferata nacia lingvo."}, {"text_idx": "#000019", "text": "Evalina konsistas el fejsbuka pag\u0302o, kie enhavo kiel instigoj por lerni kaj lecionoj en naciaj lingvoj estas kunhavigita. En la tago de publikigado de c\u0302i tiu artikolo [la 27-a de decembro 2013], la pag\u0302o aperigis lecionojn pri la umbunda lingvo [esperante] , la dua plej parolata lingvo post la portugala, kaj pri la kimbunda lingvo [esperante]."}, {"text_idx": "#000020", "text": "En februaro 2013, platformo pri angola j\u0302argono, Kallun, jam estis raportita [angle] en Global Voices. La projekto celas \u201ckrei spacon kie [angola] j\u0302argono kaj familiara lingvaj\u0302o estos klarigitaj por ke c\u0302iuj povu kompreni g\u0302in\u201d, kaj uzas sociajn retojn por disvastigi kunhavadon kaj lernadon en neformala maniero."}, {"text_idx": "#000021", "text": "Alia elztara projekto estas la Vortaro Ngola Yetu, vortaro kaj reta tradukilo por angolaj naciaj lingvoj \u201cevoluigita kun la celo plifortigi angolan kulturon kaj kreskigi uzon de la naciaj lungvoj inter la junuloj\u201d. Kun simpla kaj intuicia fasono simila al Google, g\u0302i funkcias kiel serc\u0302ilo inter la konga, kimbunda, umbunda kaj portugala lingvoj. La projekto uzas Fejsbukon kaj Tviteron por interkomuniki kun retumantoj."}, {"text_idx": "#000022", "text": "Por la konservo de gepatraj lingvoj"}, {"text_idx": "#000023", "text": "La graveco de la inkluzivado de naciaj lingvoj en instruadon estas agnoskita egale de institucioj kaj akademianoj. Meze de junio 2013, la angola portalo Mwelo Weto publikigis intervjuon kun Daniel Peres Sasuku, angola lingvisto kaj lekciisto en la Fakultato de Artoj de la Universitato Agostinho Neto, kiu pledas por la unuarangigo de naciaj lingvoj en instruado:"}, {"text_idx": "#000024", "text": "Pensamos, de igual modo que a implementac\u0327a\u0303o dessas li\u0301nguas no ensino e\u0301 uma forma mais concreta de seu resgate e preservac\u0327a\u0303o enquanto patrimo\u0302nio cultural dos angolanos"}, {"text_idx": "#000025", "text": "Ni opinias, egale, ke la inkluzivado de tiuj lingvoj en instruadon estas pli konkreta rimedo por savi kaj konservi ilin kiel parton de la kultura heredaj\u0302o de la angola popolo."}, {"text_idx": "#000026", "text": "La Regiona Forumo por Universitata Disvolvig\u0302o (FORDU) ankau\u0306 apogas la ideon, ke naciaj lingvoj devas esti devigaj lernobjektoj en lernejoj. El la rekomendoj, kiuj estis faritaj post debato organizita de FORDU en la lasta aprilo en 2013, pri la temo \u201cla naciaj lingvoj kiel vera identeca heredaj\u0302o de la angola popolo\u201d, elstaras jeno:"}, {"text_idx": "#000027", "text": "Angola continua uma sociedade plural do ponto de vista das li\u0301nguas, tradic\u0327o\u0303es, cultura (diversidade cultural) tal situac\u0327a\u0303o faz de Angola um Pai\u0301s rico em cultura, mas precisa poli\u0301tica se\u0301ria de promover as Li\u0301nguas todas e dar maior grandeza nas Li\u0301nguas Nacionais, principalmente as mais faladas como Umbundo."}, {"text_idx": "#000028", "text": "Angolo dau\u0306re estas plurelementa socio el la vidpunkto de siaj lingvoj, tradicioj kaj kulturo (kultura diverseco). Tiu situacio faras Angolon lando ric\u0302a je kulturo, sed seriozaj politikaj pas\u0302oj estas necesaj por rangaltigi c\u0302iujn lingvojn kaj doni pli grandan gravecon al la naciaj lingvoj, interalie al la plej vaste parolataj kiel la umbunda."}, {"text_idx": "#000029", "text": "Inter 2004 kaj 2010, oni provis enkonduki sep naciajn lingvojn en serio da lernejoj en la lando. La Ministerio pri Edukado deklaris en septembro 2013, ke g\u0302i planas pligrandigi la instruadon de naciaj lingvoj en c\u0302iujn elementajn lernejojn. Leg\u0302projekto pri la Statuto de Naciaj Lingvoj en Angolo \u201cpor antau\u0306enigi socian inkluzivadon kaj fortigi la unuecon en etnolingva diverseco\u201d estas en sia konkluda fazo."}, {"text_idx": "#000030", "text": "Dume, artistoj \u2013 en c\u0302i tiu okazo kantistoj \u2013 ankau\u0306 rekomendis la uzon de naciaj lingvoj en siaj kantoj."}, {"text_idx": "#000031", "text": "C\u0302u vi scias pri aliaj interretaj iniciatoj por la konservo au\u0306 instruado de la diversaj lingvoj en Angolo? Lasu al ni komenton!"}, {"text_idx": "#000032", "text": "Plej novaj artikoloj pri Subsahara Afriko"}, {"text_idx": "#000033", "text": "Umasoye: lingva aktivisto kiu uzas teknologion por igi la instruadon de la lingvo Ekpeye amuza"}, {"text_idx": "#000034", "text": "Kial la svahila ne ig\u0302is unuiga lingvo de Afriko?"}, {"text_idx": "#000038", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000039", "text": "Retpos\u0302to (ne estos publikigata) (deviga)"}, {"text_idx": "#000040", "text": "Aboni komentojn de c\u0302i tiu artikolo per retpos\u0302to"}, {"text_idx": "#000041", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000042", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]